EASIT: Formació en Accés Fàcil per a la Inclusió Social.
Unitat 3C, Llenguatge fàcil de comprendre (LFC)
i periodisme audiovisual.
Element 1. Processos.
Què és el periodisme audiovisual general i fàcil de comprendre?
Soc Ester Hedberg,
de l'Associació Nacional Sueca de la Dislèxia.
Resum.
En aquesta breu presentació
em centraré en alguns components periodístics importants
i què considerar a l'hora de crear
periodisme audiovisual en llenguatge fàcil.
Aquests components són: seleccionar notícies rellevants,
el temps, la veritat i fer el contingut interessant.
Periodisme accessible.
Les notícies audiovisuals poden fer-se més fàcils d'entendre
a través de serveis d'accessibilitat com l'audiodescripció i audiosubtítols,
tant en format estàndard com simplificat.
Però no sempre és suficient.
De vegades el contingut en sí s'ha de fer més fàcil d'entendre.
Això val tant pel contingut verbal com el visual.
Si escolteu les entrevistes amb usuaris, que podeu trobar en aquesta unitat
com "Veus dels usuaris", aprendreu que la velocitat és crucial.
Els usuaris que tenen dificultats
per seguir les notícies estàndard a la televisió o radio,
sovint necessiten més temps per reflexionar i digerir la informació.
En aquesta unitat, també trobareu vídeos
sobre les qüestions verbals, visuals i tècniques.
Com exemple: "El procés de creació, adaptació i validació
de contingut periodístic audiovisual en LFC",
i "Simplificant llenguatge i estil dels textos periodístics audiovisuals".
Democràcia.
Abans de seguir amb aquesta lliçó, m'agradaria dir unes paraules,
sobre la importància del periodisme.
Al llibre "Els elements del periodisme", Kovach i Rosenstiel escriuen:
"La qualitat de la nostra vida democràtica
depèn, resumidament, del fet que el públic tingui les dades
i pugui entendre-les.
Objectiu.
També escriuen: "L'objectiu principal del periodisme
és proveir als ciutadans
la informació necessària per ser lliures i autònoms".
Els ciutadans als quals es refereixen Kovach i Rosenstiel sou vosaltres o jo.
Tothom.
Com individus, hem de saber què passa al nostre voltant
per participar en la societat en situació d'igualtat,
per defensar-nos i per complir els nostres deures socials,
com ara votar a unes eleccions.
Sense importar qui som,
quines habilitats o quines discapacitats tinguem.
El periodisme, en essència, és molt important per a tots nosaltres
i per a la democràcia.
Selecció.
Tenint això en compte, què és el periodisme?
Smith i Higgins al seu llibre "El llenguatge del periodisme"
escriuen que "Els ítems que formen l'ordre del dia a les notícies
no s'escullen aleatòriament
ni són el resultat d'un ordre natural o invariable.
Sinó que el periodisme és una qüestió de selecció.
Seleccionar les notícies correctes sempre és un repte per als periodistes.
La gran responsabilitat del periodista és escollir les notícies correctes,
les notícies correctes per a la persona que les consumirà.
Val la pena plantejar-se el següent.
Com a periodista hauries d'oferir les mateixes notícies
per als consumidors de notícies en LFC
que per als consumidors de notícies en llenguatge estàndard?
Sí, per descomptat, però potser no exclusivament.
Com a periodista també cal pensar
què és rellevant per a l'audiència destinatària.
Quins són els seus interessos?
Cal conèixer l'audiència
i això s'ha de reflectir a les notícies triades.
Necessitats de l'audiència.
Si creeu notícies en llenguatge fàcil per estudiants de segona llengua,
hi ha certes qüestions concretes
que els interessaran més a ells que a d'altres.
Si feu notícies en llenguatge fàcil
per a persones amb dificultats cognitives,
poden haver-hi altres qüestions que siguin importants per a elles.
Heu de saber què necessita l'audiència.
No només a l'hora de seleccionar notícies,
també a l'hora de decidir com descriure les notícies
i quines paraules utilitzar.
Per a un estudiant de segona llengua
potser caldrà explicar aspectes culturals
que segurament seran ben coneguts per a la resta de l'audiència.
Temps.
El temps sempre és un factor important als programes de notícies.
És encara més important
quan les notícies es presenten en llenguatge fàcil.
Sobretot si l'audiència té dificultats cognitives,
poden necessitar un ritme més lent a les presentacions verbals i visuals
i separacions clares entre diferents notícies.
També poden necessitar
que s'expliquin amb més detall les notícies més complexes
i això implica més paraules.
No evitar.
És probable que moltes notícies noves us resultin difícils de presentar
de manera fàcil d'entendre amb el poc temps que teniu.
És un repte i us podeu sentir temptats
d'evitar aquesta notícia en concret o ometre parts d'ella.
Però ometent-ne parts correu el risc
que la notícia sigui més difícil d'entendre.
I evitant certes notícies, podeu fer que la vostra audiència
es perdi informació que li pot resultar important.
Això no és bon periodisme.
Pregunteu-vos si hi ha una altra manera de presentar la notícia.
Parleu amb els vostres companys.
O pot ser que hi hagi una altra notícia menys important
que pugueu ometre per dedicar més temps a allò que és important.
La veritat.
Recordeu que Kovach i Rosenstiel van escriure:
"L'objectiu principal del periodisme és proveir als ciutadans
la informació necessària per ser lliures i autònoms".
Al seu llibre enumeren 10 principis que cal seguir per complir això.
Comentaré només el primer i el setè principi.
El primer és: "El primer deure del periodisme és la veritat".
Com a ciutadà, pot ser difícil confiar en la informació que reps.
Especialment avui dia, que hi ha tantes plataformes
donant espai a diferents veus,
de les quals no totes diuen la veritat o tenen un objectiu honest.
Però com ho sabem?
Ens ensenyen a contrastar fets i comprovar les fonts,
però continua sent difícil.
Fiable.
A les persones que necessiten notícies en llenguatge fàcil
els pot costar més trobar una veu dins la multitud en la qual confiar.
Probablement, seran més vulnerables a les notícies falses,
ja que ho tenen més difícil per contrastar els fets
o comprovar les fonts.
Com a periodistes,
podeu ajudar a l'audiència sent honestos i fiables.
Digueu sempre la veritat i sigueu transparents sobre com treballeu.
No els defraudeu.
Interessant.
Com ja sabeu, hi ha diferents maneres
de fer accessible el contingut periodístic.
Una d'elles és fer que les notícies siguin interessants.
El setè principi de Kovach i Rosenstiel és:
"El periodisme ha de fer interessant i rellevant el que sigui significant".
L'avorrit és difícil.
A la majoria les coses avorrides ens resulten difícils de pair.
Si el grup destinatari inclou persones amb dificultats cognitives,
algunes es cansaran ràpidament o tindran problemes per concentrar-se.
A elles els costa més que a la resta
absorbir material poc interessant o difícil de comprendre.
Intenteu que les notícies siguin captivadores per a l'audiència.
Ser rellevant i interessant no és incompatible.
Kovach i Rosenstiel deien que:
"La feina dels que treballen en periodisme
és fer que les parts importants de cada història
siguin interessants per al lector".
Com fer-ho.
I com es fa això?
Segons ells: "A través d'un reportatge, pensament, narrativa i disseny superiors
i presentant les dades de manera que el lector pugui entendre
què passa al món".
Per fer interessants les notícies, cal començar a planejar
abans de sortir a reportar.
Fes-te preguntes.
Kovach i Rosenstiel continuen:
"A l'hora d'explicar una història o pensar un tema interessant,
cal preguntar-se i l'audiència hauria de poder detectar
les respostes a les següents preguntes:
Sobre què tracta realment aquesta història?
A qui afecta aquesta història o fets i de quina manera?
Quina informació necessiten aquestes persones
per formar-se una opinió sobre el tema?
Qui té la informació, i qui la pot posar en context?
Quina és la millor manera d'explicar aquesta història?
És un relat o s'explica millor d'una altra manera?
Aquestes preguntes senzilles poden suposar una gran diferència".
Fer-ho comprensible.
Com a periodistes ajudareu a l'audiència a entendre
per mitjà de llenguatge fàcil i visual, donant prou temps, sent fiables
i informant sobre l'important de debò de manera interessant.
Hi ha diferents mètodes, però cal que us assegureu
que la vostra audiència pot entendre-ho.
Kovach i Rosenstiel diuen:
"Sigui el que sigui, la preocupació principal ha de ser
si el vostre mètode per transmetre la història
permetrà al lector una major comprensió dels assumptes tractats".
Conèixer l'audiència.
"Res sobre nosaltres sense nosaltres"
és un eslògan utilitzat arreu per organitzacions de defensa
dels drets de les persones amb discapacitat.
Significa incloure als usuaris als processos de disseny i producció.
Podeu aprendre més sobre això a la Unitat 1.
Per assegurar-vos que l'audiència entén les notícies,
l'heu de conèixer
i heu de preguntar-li quines són les seves necessitats i preferències.
En processos periodístics estressants
no podeu preguntar cada dia a l'audiència
si el contingut li sembla rellevant, interessant i comprensible.
Però hauríeu d'estar-hi en contacte
i demanar-los la seva opinió d'una manera que els funcioni.
Recordeu que enviar una enquesta escrita no acostuma a ser bona idea
perquè alguns d'ells tenen dificultats per llegir i comprendre.
Coneixeu-los i decidiu amb ells
com podeu treballar junts per crear notícies que els serveixin.
Diversitat.
Ens hem centrat en com fer les notícies fàcils de comprendre,
però hi ha una cosa més i és treballar junt amb periodistes
que tenen experiència personal amb la discapacitat.
Saben millor que la resta com descriure diferents discapacitats.
També tenen idees millors sobre com fer les notícies diàries
accessibles a més persones.
Però el més important és que treballant
junt a persones amb diferents rerefons i experiències,
ampliareu la vostra perspectiva sobre les qüestions
i reflectireu millor la societat.
La diversitat enriqueix, així que fomenteu-la.
Resum.
És important utilitzar contingut verbal i visual simplificat,
a l'hora de crear notícies fàcils d'entendre.
Però en aquest vídeo ens hem centrat
en elements periodístics generals i què tenir en compte
al crear les notícies per a persones que les necessiten en llenguatge fàcil.
Són els següents: Seleccionar les notícies correctes,
donar temps, ser fiable, informar d'allò rellevant de manera interessant,
conèixer l'audiència, fomentar la diversitat a la redacció.
Gràcies per escoltar.
Vídeo preparat per Ester Hedberg
de l'Associació Nacional Sueca de la Dislèxia.
Podeu contactar amb mi a ester.hedberg@dyslexi.org
El projecte EASIT ha rebut fons
de la Comissió Europea,
dins del programa Erasmus+ d'Associacions Estratègiques
de l'Educació superior,
conveni de subvenció 2018-1-ES01-KA203-05275.
El suport de la Comissió Europea en la producció d'aquest material
no implica que n'aprovi els continguts,
els quals només reflecteixen la visió dels autors.
La Comissió no es fa responsable
de cap ús que es faci de la informació que conté.
Aquest material té una llicència Creative Commons,
llicència internacional de Reconeixement-CompartirIgual 4.0.
Socis del projecte EASIT:
Universitat Autònoma de Barcelona,
Università degli Studi di Trieste,
Universidade de Vigo,
Stiftung Universität Hildesheim,
SDI München,
Dyslexiförbundet,
Radiotelevisija Slovenija,
Zavod Risa.
EASIT: Formació en Accés Fàcil per a la Inclusió Social.